Arda Gülər

Arda Gülər () — La Liqa klubu "Real Madrid" və Türkiyə milli komandasında çıxış edən Türkiyə futbolçusu. Yarımmüdafiə mövqeyində çıxış edir. Karyerasına "Fənərbaxça"da başlamışdır. Arda Gülər ilk qolunu 2024-cü il futbol üzrə Avropa çempionatının seçmə mərhələsi çərçivəsində 19 iyun 2023-cü ildə Samsun 19 May Stadionunda keçirilən Türkiyə–Uels matçında vurdu. 18 yaşlı Gülər bu qolla Türkiyə millisinin heyətində rəsmi oyunlarda qol vuran ən gənc futbolçu kimi türk futbol tarixinə düşüb.

 Karyerası 

 Gənclərbirliyi 
Arda Gülər 25 fevral 2005-ci ildə Ankaranın Altındağ rayonunda anadan olub. Atası Ümid Gülər, anası isə Sərab Gülərdir. Futbola 9 yaşında şəhərinin Gənclərbirliyi komandasında başlayıb. Hələ 13 yaşında "Gənclərbirliyi" Futbol Məktəbində istedadı ilə gündəmə gələn Arda bir çox liqa matçlarında meydana çıxıb və "iki yarımlıq" ləqəbini alıb. Arda ilk dəfə "Osmanlıspor" — "Gənclərbirliyi" U14 matçında başqa futbolçunu izləmək üçün tribunada olan Serhat Pekməzçinin diqqətini cəlb edib. Bu matçdan sonra Pəkməzçi Ardanın görüntülərindən ibarət DVD-ni Fənərbaxçanın idman direktoru Damien Comolli və prezident Əli Qoça göndərib. Prezident Əli Qoç, Gənclərbirliyi klubunun prezidenti Murat Cavcav ilə əlaqə saxladı və transferin son günündə, 20 fevral 2019-cu ildə Arda Gülər, ​​150 min lirəlik transfer haqqı və sonradan bəzi satışlarla Fənərbaxçaya transfer olub. Qısa müddət sonra ailəsi ilə birlikdə İstanbula köçüb və klubun gənclər komandasında oynamağa başlayıb.https://web.archive.org/web/20220221113848/https://www.sporx.com/futbol/ekstra/arda-guler-in-fenerbahce-ye-transferinin-hikayesiSXGLQ58555SXQ

 Fənərbaxça 

 2021 
13 yanvar 2021-ci ildə Fənərbaxça ilə 2.5 illik peşəkar müqavilə imzalayıb.https://web.archive.org/web/20210303091125/https://www.fenerbahce.org/haberler/futbol-altyapi/2021/1/altyapi-futbolcumuz-arda-guler-le-profesyonel-sozlesme-imzalandi O, Fənərbaxça forması ilə U19 Super Liqasında 19 oyuna çıxıb və 7 qol, 4 məhsuldar ötürmə ilə yadda qalıb. Fənərbaxça U19 Super Liqasını 6-cı yerdə tamamlayaraq pley-offa çıxmaq şansı qazanıb. Medipol Başakşəhər U19 komandası ilə oynadığı matçda Arda Gülər ​​3 qol vurub, 1 məhsuldar ötürmə edib. Qarşılaşma "Fənərbağça"nın 6:0 hesablı qələbəsi ilə yekunlaşıb. Qasımpaşa U-19 komandası ilə oynadığı üçüncü yer uğrundakı oyunda 1 qol və 2 məhsuldar ötürmə ilə yadda qalıb. Fənərbaxça həmin oyunu 5–1 hesablı qələbə ilə bitirdi və liqanın üçüncü yerinə sahib oldu.https://web.archive.org/web/20210816180658/https://www.fenerbahce.org/haberler/futbol-altyapi/2021/7/u19-takimimiz-sezonu-ucuncu-sirada-tamamladi Arda Gülər ​​turnirdə pley-offun bombardiri oldu.

 2021/2022 
Arda Fənərbaxça üçün debütü 19 avqust 2021-ci ildə cəmi 16 yaş 174 günlük olarkən UEFA Avropa Liqasının pley-off mərhələsində Helsinki ilə oyunda etdi. Bu matçdan 3 gün sonra Vitor Pereyra Ardaya 22 avqust 2021-ci ildə Antalyaspor matçında oynamaq şansı verdi. 16 yaş 177 günlük ikən ilk liqa oyununu keçirən Arda, Fənərbaxça forması ilə ilk assistini 89-cu dəqiqədə Miha Zayca qarşı etdi və Fənərbaxça matçı 2–0 qazandı.https://web.archive.org/web/20210822205134/https://www.mackolik.com/mac/fenerbah%C3%A7e-vs-antalyaspor/diderefi2jftgokq8dew51es4

Arda, 17 fevral 2022-ci il tarixində UEFA Konfrans Liqasının pley-off mərhələsi çərçivəsində Praqanın "Slaviya"sına qarşı keçirilən matçın 75-ci dəqiqəsində meydana daxil olub və 83-cü dəqiqədə Fərdi Kadıoğluya assistentlik edib. "Fənərbaxça" matçda 3–2 hesabı ilə məğlub olub. 20 fevral 2022-ci il tarixində "Hatayspor"la liqa matçına ilk 11-də başlayan Arda effektiv performansı ilə Fənərbaxçanın rəsmi Tvitter hesabında keçirilən "Matçın oyunçusu" sorğusunda 86,9 səslə matçın oyunçusu seçilib. Matçdan sonra FBTV-də yayımlanan matçdan sonra Arda komanda yoldaşı Çağtay Kurukalıp ilə birlikdə proqramına qatıldı.https://web.archive.org/web/20220221100322/https://twitter.com/Fenerbahce/status/1495700587433840642 O, sosial media hesabında hisslərini belə bölüşüb:

O, 13 mart 2022-ci ildə "Alanyaspor"la liqa matçının 74-cü dəqiqəsində Məsud Özilin əvəzinə oyuna daxil edilib. Arda girdikdən 3 dəqiqə sonra topu tora göndərərək matçda bərabərliyi pozdu və hesabı 3–2-yə çatdırdı. Arda peşəkar futbolçu karyerasında ilk qolunu vurdu. Eyni zamanda bu qol Ardanı Fənərbaxça tarixində qol vuran ən gənc oyunçu etdi.https://web.archive.org/web/20220313182638/https://www.fotomac.com.tr/fenerbahce/2022/03/13/arda-guler-17-yasinda-tarihe-gecti-alanyaspor-fenerbahce-macinda-bir-ilki-basardi 90+4. O, 1-ci dəqiqədə Mërgim Berişaya kömək etdi. Qarşılaşma "Fənərbaxça"nın 5:2 hesablı qələbəsi ilə yekunlaşıb. 17 mart 2022-ci il tarixində, aralarında Arda Gülərin də olduğu 6 futbolçu ilə kollektiv imza mərasimi keçirildi. Arda Fənərbaxça ilə müqaviləsini 3 il uzatdı.

O, 22 aprel 2022-ci ildə Çaykur Rizəspor ilə oynadığı liqa matçının 45-ci dəqiqəsində meydana daxil olub və oyunun 65-ci dəqiqəsində Enner Valensiyaya assistentlik edib. Eyni mövsümdə həm Super Liqada, həm də U19 Super Liqasında çıxış edən Arda U19 komandası ilə 8 matçda 4 qol vurub, 4 məhsuldar ötürmə edib. Superliqada 12 oyun keçirib və 3 qol vurub, 3 məhsuldar ötürmə edib. O, UEFA-nın 2 yarışında 2 məhsuldar ötürmə edərək komandasına töhfə verib.


 2022/2023 
8 avqust 2022-ci ildə Fənərbaxça prezidenti Əli Qoç və Texniki Direktor Xorxe Jesus tərəfindən təşkil edilən mərasimdə 10 nömrəli formanı aldı.https://web.archive.org/web/20220808141415/https://www.fenerbahce.org/haberler/futbol/2022/8/10-numara-arda-guler-in 15 avqust 2022-ci ildə Kasımpaşa ilə oynanan 2-ci həftə matçının 69-cu dəqiqəsində Enner Valensiya yerinə oyuna daxil edildi. O, bir dəqiqə ərzində 2 qol vurub. Qarşılaşmada "Fənərbaxça" 6:0 hesabı ilə qalib gəlib. UEFA Avropa Liqasının 6-cı həftəsinin 23-cü dəqiqəsində 1 qol, 45+2, 3 noyabr 2022-ci il tarixində Kiyev "Dinamo"su ilə qarşılaşdı. 1-ci dəqiqədə o, Villian Araoya bir dəfə assistentlik edərək, Fənərbaxçanı UEFA Avropa Liqası qruplarının lideri etdi. Üstəlik, Arda bu matçla karyerasında ilk avrokubok qolunu vurdu və Fənərbaxça tarixində avrokuboklarda qol vuran ən gənc futbolçu oldu. Arda həm də bu qolla avrokuboklarda (Çempionlar Liqası, Avropa Liqası, Konfrans Liqası) qol vuran ən gənc türk futbolçu oldu.

Onun kimi bir şey 100 ildən bir gəlir. 2005-ci il təvəllüdlü Arda artıq Türkiyədə ulduzdur. Onun İnstaqramda 1 milyondan çox izləyicisi var. Televiziyadakı bütün verilişlər ondan danışır.Dinamo matçı sonrası Gazetta+da yazılan başlıq: "Uno così una volta ogni 100 anni.https://web.archive.org/web/20230105014303/https://www.gazzetta.it/Calcio/Campionati-Esteri/08-11-2022/arda-guler-fenerbahce-erdogan-ozil-turchia-450967049116_preview.shtml?reason=unauthenticated&origin=http%3A%2F%2Fwww.gazzetta.it%2FCalcio%2FCampionati-Esteri%2F08-11-2022%2Farda-guler-fenerbahce-erdogan-ozil-turchia-450967049116.shtml%3Freason%3Dunauthenticated%26origin%3Dhttp%3A%2F%2Fwww.gazzetta.it%2FCalcio%2FCampionati-Esteri%2F08-11-2022%2Farda-guler-fenerbahce-erdogan-ozil-turchia-450967049116.shtml

 Real Madrid 
Arda Gülər 6 iyul 2023-cü ildə İspaniyanın "Real Madrid" klubu ilə 6 illik müqavilə imzalamışdır.

UEFA Çempionlar Liqasının 2023/2024 mövsümünün qalibi olmuşdur. 

 Oyun üslubu 
Gülər hücumameyilli yarımmüdafiəçidir, həmçinin sağ cinahda vinger kimi də daha effektiv oynaya bilir. Vuran ayağı soldur. Yaşına görə çox inkişaf etmiş futbolçudur. Kiçik, məhdud sahədə mürəkkəb situasiyalarda ani düzgün qərar qəbul etmək bacarığı ilə seçilir. Çox gözəl pleymeykerdir, həmçinin yüksək driblinq ustalıgı, meydançanı görməsi, kreativliyi, yüksək pas ötürmək qabiliyyəti və standart vəziyyətlərin yerinə yetirilməsində nəzərəçarpacaq texniki qabiliyyətlərə malik olması ilə öyünə bilər.

 İstinadlar 

 Xarici keçidlər 

Kateqoriya:Real Madrid FK oyunçuları
Kateqoriya:Fənərbaxça PFK oyunçuları
Kateqoriya:Türkiyə futbolçuları
Kateqoriya:Legioner Türkiyə futbolçuları
Kateqoriya:İspaniyada legioner futbolçular
Kateqoriya:La Liqa oyunçuları
Kateqoriya:Türkiyə milli futbol komandasının oyunçuları
Kateqoriya:Türkiyənin kişi futbolçuları
Kateqoriya:Türkiyə U-17 milli futbol komandası oyunçuları
Kateqoriya:UEFA Çempionlar Liqasının qalib futbolçuları
Kateqoriya:Türkiyə Super Liqası oyunçuları
Kateqoriya:UEFA Avro 2024 oyunçuları
Kateqoriya:Türkiyə milli gənclər futbol komandasının oyunçuları